Ukrainiaj esperantistoj invitas al la fronto
#000000
Ukrainiaj esperantistoj komence de junio organizos Esperanto-renkontiĝon en orienta parto de la lando, proksime al la milita fronto. En la programo estos interalie ekskurso en ruinaj kvartaloj de Slovjansk, detruitaj dum la daŭranta milito.
#000001
La aktuala milita situacio en orienta Ukrainio. (Mapo: registaro de Ukrainio)
#000002
La urbo Slovjansk en orienta Ukrainio antaŭ tri jaroj estis en la centro de la bataloj inter la ukrainia armeo kaj separistoj subtenataj de Rusio. La separistoj kaptis la urbon en aprilo 2014, kaj nur post tri monatoj da bataloj, en la komenco de julio, la batalantoj de la tiel nomata "Donecka popola respubliko" estis forpelitaj el la urbo.
#000003
Nun ukrainaj esperantistoj decidis organizi turisman renkontiĝon en Slovjansk kaj la proksima monaĥeja vilaĝo Svjatohirsk, interalie por montri al la vizitantoj la sekvojn de la daŭranta milito, sed ankaŭ por informi la lokan loĝantaron pri Esperanto.
#000004
Inter la organizantoj de la renkontiĝo estas esperantistoj el Kievo kaj okcidenta Ukrainio, sed ankaŭ la loka esperantisto Pavel Korotenko – konata esperantista rok-muzikisto, kiu laŭplane koncertos dum la renkontiĝo.
#000005
Laŭ la anonco de la organizantoj la renkontiĝo okazos de la 2-a ĝis la 4-a de junio, kaj la partoprenantoj povos interalie fari ekskurson al la mezepoka kaverna monaĥejo en Svjatohirsk.
#000007
En Slovjansk, krom vizito al ruinigitaj kvartaloj, estas planataj interalie ronda tablo kun amaskomunikiloj pri Esperanto, donacado de libroj al la urba biblioteko, renkontiĝo kun volontuloj kiuj subtenas la ukrainian armeon kaj prelegoj pri Esperanto.
#000008
Tamen ŝajnas, ke la renkontiĝo ne iĝos aparte amasa kaj ne allogos multajn eksterlandajn partoprenantojn. Multaj landoj malrekomendas al siaj civitanoj viziti la tutan regionon de Doneck, kie okazos la renkontiĝo, kaj en la reta listo de aliĝintoj ĝis nun troveblas nur du nomoj entute.
#000009
La loka organizanto, Pavel Korotenko, atendas ke venos "ĝis dek homoj". Ne temas pri oficiala aranĝo de Ukrainia Esperanto-Asocio.
#000011
Aresto kaŭzis batalon inter rusiaj esperantistoj
#000013
Rekorda minuso de 86.700 eŭroj ĉe UEA
#000014
Por vidi la ambaŭ flankojn ili devus viziti Doneckon/Luganskon, krome, tie same loĝas esperantistoj.
#000015
En urbo Donecko eĉ nun loĝas pli ol 900 mil homoj. Certe estas tie esperantistoj.
#000016
La termino "separismo" estas trompa. La ukrainia armeo kontrauxstaras al donbasanoj, kiuj parte estas separistoj, grandparte flankanoj de aligxo al Ruslando, sed ankaux antifasxistoj, kontrauxantoj de la sxtatrenverso de 2014 jaro, kiuj ne celas speciale separigxon. Antaux tago, en urbo Dnipro (eksa Dnepropetrovsko) tri ukrainaj nazioj trapafis ambaux gambojn al taksia sxoforo, sole pro tio ke li rifuzis respondi al nazia saluto.
#000017
Chu vere okazos renkontigho kun subtenantoj de ukrainia armeo – tio ja estus hontego por Esperanto!
#000021
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000025